**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

27.02.2015թ. ք.Երևան

ՀՀ ԱՆ ԴԱՀԿ ծառայության Աջափնյակ և Դավթաշեն բաժնի ավագ հարկադիր կատարող,արդարադատության կապիտան` Զարզանդ Սարգսյանը ուսումնասիրելով 22.11.2013թ. վերսկսված թիվ 01/06-6996/13 կատարողական վարույթի նյութերը.

**Պ Ա Ր Զ Ե Ց Ի**

Պահանջատեր՝ Արամ Ղլեչյանի կողմից 14.11.2013թ. կատարման է ներկայացվել ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության առաջին ատյանի դատարանի ԵԱԴԴ/0220/02/10 քաղաքացիական գործով 04.06.2013թ.-ին տրված կատարողական թերթը, համաձայն որի անհրաժեշտ է՝ հայցվոր Արամ Ղլեչյանի հայցը բավարարել մասնակի: Լևոն Բախշյանից հօգուտ Արամ Ղլեչյանի բռնագանձել 190000 ՀՀ դրամ և 1300 ԱՄՆ դոլարին համարժեք ՀՀ դրամ, 20.11.2009 թվականից 190000 ՀՀ դրամ և 1300 ԱՄՆ դոլարին համարժեք ՀՀ դրամ պարտքի գումարին հաշվեգրել ՀՀ քաղաքացիական օրենսգրքի 411-րդ հոդվածով նախատեսված տոկոսներ` ըստ համապատասխան ժամանակահատվածի համար ՀՀ կենտրոնական բանկի սահմանած բանկային տոկոսի հաշվարկային դրույքների մինչև պարտավորության դադարման օրը:

Պարտապանից բռնագանձել նաև՝ բռնագանձման ենթակա գումարի 5 տոկոսը,

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Լևոն Բախշյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

**Ո Ր Ո Շ Ե Ց Ի**

Կասեցնել 22.11.2013թ. վերսկսված թիվ 01/06-6996/13 կատարողական վարույթըը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում

ՀԱՐԿԱԴԻՐ ԿԱՏԱՐՈՂ՝ Զ.Սարգսյան